

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKO VIJEČE

KLASA: 006-01/25-01/01

URBROJ: 2133-16-3-25-3

Rakovica, 10. srpnja 2025.

Na temelju članka 10. stavka 3. Zakona o financiranju političkih aktivnosti, izborne promidžbe i referenduma (''Narodne novine'', broj 29/19 i 98/19) i članka 24. Statuta Općine Rakovica (''Službeni glasnik Općine Rakovica'', broj 11/20 - godina izdavanja VI, 11/21- godina izdavanja VII, 12/21 - godina izdavanja VII, 7/22- godina izdavanja VIII i 3/23), Općinsko vijeće Općine Rakovica, na 2. sjednici održanoj dana 10. srpnja 2025. godine, donosi

**ODLUKU  
o raspoređivanju sredstava za financiranje političkih   
stranaka zastupljenih u Općinskom vijeću Općine Rakovica za 2025. godinu**

**Članak 1.**

Ovom Odlukom raspoređuju se sredstva za financiranje političkih stranaka zastupljenih u Općinskom vijeću Općine Rakovica (u daljnjem tekstu: Općinsko vijeće) za 2025. godinu.

**Članak 2.**

(1) Utvrđuje se da su u Proračunu Općine Rakovica za 2025. godinu osigurana sredstva za financiranje političkih stranaka zastupljenih u Općinskom vijeću u iznosu od 3.200,00 EUR.

(2) Raspored sredstava iz prethodnog stavka izvršit će se u tekućoj godini prema odredbama ove Odluke.

**Članak 3.**

(1) Pravo na financiranje imaju političke stranke koje imaju najmanje jednog vijećnika u Općinskom vijeću i nezavisni kandidati u Općinskom vijeću izabrani s nezavisne liste.

(2) Sredstva za financiranje političkih stranaka i nezavisnih vijećnika raspoređuju se na način da se utvrdi jednaki iznos sredstava za svakog vijećnika.

(3) Izabrani nezavisni vijećnik podzastupljenog spola i politička stranka za svakog vijećnika podzastupljenog spola izabranog s njene liste, imaju i pravo na naknadu u visini od 10% iznosa predviđenog po svakom vijećniku.

**Članak 4.**

(1) Za svakog člana Općinskog vijeća utvrđuje se iznos sredstava od 347,83 EUR

(2) Za svakog člana Općinskog vijeća podzastupljenog spola utvrđuje se dodatno naknada u iznosu od 34,78 EUR.

**Članak 5.**

Sukladno članku 3. i 4. ove Odluke političkim strankama zastupljenim u Općinskom vijeću raspoređuju se sredstva razmjerno broju njenih članova u Općinskom vijeću i broju njenih izabranih članova Općinskog vijeća podzastupljenog spola na način kako slijedi:

- Hrvatskoj demokratskoj zajednici - HDZ (5 x 347,83 + 2 x 382,61 EUR ) = 2.504,37 EUR

- Hrvatskoj stranci prava – HSP (1 x 347,83 EUR) = 347,83 EUR

- Socijaldemokratskoj partiji Hrvatske – SDP (1 x 347,8 EUR) = 347,83 EUR

**Članak 6.**

(1) Nezavisni vijećnici dužni su otvoriti poseban račun za redovito financiranje svoje djelatnosti i o tome pisano obavijestiti Jedinstveni upravni odjel.

(2) Sredstva koja su osigurana za redovito financiranje političkih stranaka doznačuju se na žiro-račun političke stranke.

(3) Sredstva iz članka 5. ove Odluke, doznačuje Jedinstveni upravni odjel tromjesečno u jednakim iznosima.

**Članak 7.**

(1) Financijska sredstva iz članka 5. ove Odluke politička stranka, odnosno nezavisni vijećnik, može koristiti isključivo za ostvarenje ciljeva utvrđenih programom i statutom političke stranke, odnosno programom rada i godišnjim financijskim planom.

(2) Zabranjeno je trošenje financijskih sredstava iz članka 5. ove Odluke za osobne potrebe.

**Članak 8.**

Ovom Odlukom prestaje važiti Odluka o raspoređivanju sredstava za financiranje političkih stranaka zastupljenih u Općinskom vijeću Općine Rakovica za 2025. godinu, KLASA: 006-01/24-01/01, URBROJ: 2133-16-3-24-3 („Službeni glasnik Općine Rakovica“, broj 18/24).

Ova Odluka stupa na snagu osmi dan od dana objave u ''Službenom glasniku Općine Rakovica''.

PREDSJEDNIK OPĆINSKOG VIJEĆA

Zoran Luketić, bacc. oec.