

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKO VIJEĆE

KLASA: 246-03/25-01/03

URBROJ: 2133-16-3-25-3

Rakovica, 10. srpnja 2025.

Na temelju Odluke o dodjeli sredstava za pomoć Gradu Slunju i Općini Rakovica za obnovu zgrada nakon potresa Vlade Republike Hrvatske i temeljem članka 24. Statuta Općine Rakovica („Službeni glasnik Općine Rakovica“, broj 11/20 – godina izdavanja Vi, 11/21 – godina izdavanja VII, 12/21 – godina izdavanja VII, 7/22 – godina izdavanja VII i 3/23) Općinsko vijeće Općine Rakovica, na svojoj 02. sjednici održanoj dana 10. srpnja 2025. godine, donijelo je sljedeću

**ODLUKU**

o načinu raspodjele sredstava za nekonstrukcijsku obnovu obiteljskih kuća i

višestambenih zgrada nakon potresa na području Općine Rakovica

**Članak 1.**

Ovom Odlukom utvrđuje se način rasporeda novčanih sredstava za nekonstrukcijsku obnovu obiteljskih kuća i višestambenih zgrada nakon potresa na području Općine Rakovica, a koja su Općini Rakovica doznačena temeljem Odluke o dodjeli sredstava za pomoć Gradu Slunju i Općini Rakovica za obnovu zgrada nakon potresa, KLASA: 022-03/25-04/65, URBROJ: 50301-27/22-25-3, od dana 27. veljače 2025. godine.

Ukupan maksimalni iznos novčane pomoći koji se može dodijeliti za pojedinu obiteljsku kuću iznosi 4.711,66 EUR, a za pojedinu stambenu jedinicu unutar višestambene zgrade maksimalan iznos od 2.986,26 EUR.

Ukupan iznos sredstava za nekonstrukcijsku obnovu obiteljskih kuća i višestambenih zgrada utvrđuje se u iznosu od 254.761,42 EUR.

Iz iznosa iz prethodnog stavka financirat će se 49 (riječima: četrdeset i devet) obiteljskih kuća i 1 (riječima: jedna) višestambena zgrada.

**Članak 2.**

Ukupan maksimalni iznos novčane pomoći koji se može dodijeliti za pojedinu obiteljsku kuću i za pojedinu stambenu jedinicu unutar višestambene zgrade utvrđen je popisom oštećenih objekata koji su stekli pravo na konstrukcijsku obnovu, a koje je neposredno nakon potresa Hrvatski centar za potresno inženjerstvo – Interventna služba (HCPI-IS) pregledao te o istima sastavio službeni izvještaj. Prema spomenutom izvještaju te naknadno izrađenim nalazima ovlaštenog inženjera utvrđena je vrijednost troškova obnove oštećenih objekata (prilog tablica sa popisom oštećenih objekata).

**Članak 3.**

Sa vlasnicima oštećenih objekata nastalih u potresu koji su stekli pravo na novčanu pomoć na temelju podnesenog zahtjeva i uredno priložene tražene dokumentacije, sklopit će se ugovor kojim će se regulirati sva međusobna prava i obveze između korisnika dodijeljenih sredstava i Općine Rakovica.

**Članak 4.**

Zadužuje se Jedinstveni upravni odjel Općine Rakovica da obavijesti sve vlasnike oštećenih objekata koji su stekli pravo na novčanu pomoć.

Zadužuje se Jedinstveni upravni odjel Općine Rakovica za pripremu ugovora i svu ostalu potrebnu dokumentaciju.

**Članak 5.**

Ova Odluka stupa na snagu osmi dan od dana objave u „Službenog glasniku Općine Rakovica.“

PREDSJEDNIK OPĆINSKOG VIJEĆA

Zoran Luketić, bacc.oec.