**OBRAZLOŽENJE UZ III. IZMJENE I DOPUNE PRORAČUNA**

**OPĆINE RAKOVICA ZA 2025. GODINU**

**I Uvod**

U III. izmjenama i dopunama Proračuna Općine Rakovica za 2025. godinu (u daljnjem tekstu: Rebalans) predlaže se ukupno povećanje u iznosu 960.475,43 eura.

Ovim Rebalansom izvršeno je uravnoteženje Proračuna zbog promjena koje nisu bile poznate u vrijeme donošenja istoga, a koji se odnose na priljev i odljev novčanih sredstava .

U nastavku se daje pojašnjenje predloženih izmjena i dopuna Općeg i Posebnog dijela Proračuna sukladno članku 31. Zakona o proračunu ("Narodne novine" br. 144/21.)

**II Obrazloženje izmjena i dopuna Općeg dijela proračuna**

***Prihodi poslovanja i prihodi od prodaje nefinancijske imovine***

Na strani prihoda izvršena je korekcija u smislu povećanja i smanjenja po pojedinim vrstama prihoda od čega su se prihodi poslovanja povećali za 960.475,43 eura.

Tim povećanjem te uz raspoloživa sredstva iz prethodnih godina, u iznosu od 736.010,34 eura, planiraju se sveukupni prihodi u iznosu od 9.333.477,24 eura.

Unutar skupine 63

Pomoći iz županijskog proračuna – izvršena korekcija u vidu smanjenja za prijavu za projekte u ukupnom iznosu od 5.969,07 eura. Iznos je sveden na stvarnu realizaciju.

Korigirana je stavka tekuće pomoći za Izbore 2025. jer je u prethodnom razdoblju označen netočan izvor financiranja.

Pomoći iz državnog proračuna - korigirana je stavka Tekuće pomoći državnog proračuna te je stavka umanjena za 28.000,00 eura (za lokalne izbore 2025.) jer je označen netočan izvor financiranja.

Također je umanjena stavka Kapitalne pomoći - kandidiranje projekata u vidu smanjenja za 160.000,00 eura. Taj iznos je dodan stavci Kapitalne pomoći MRRFEU za dječji vrtić te ukupni prihodi za tu stavku iznose 487.359,00 eura.

Dodana je i stavka za Kapitalne pomoći iz državnog proračuna za BPP (Brdsko planinsko područje) u smislu povećanja u iznosu od 55.000,00 eura

Za sanaciju ceste Lipovača Sadilovac - u kapitalne pomoći od izvanproračunskog korisnika uvršteno je novih 398.757,50 eura.

Unutar skupine 71

Prihod od prodaje građevinskog zemljišta - povećanje prihoda u iznosu od 50.000,00 zbog plana prodaje građevinskih zemljišta te jedne kuće. Planirani prihod je ukupno 100.000,00 eura.

***Rashodi poslovanja i rashodi za nabavu nefinancijske imovine***

Na strani rashoda i sukladno prihodima također je izvršena korekcija.

Razlog povećanja i smanjenja rashoda jest osiguranje dostatnih sredstava radi osiguranja podmirenja obveza.

**III Obrazloženje izmjena i dopuna Posebnog dijela proračuna**

Obrazloženje Posebnog dijela proračuna sastoji se od obrazloženja programa koje se daje kroz obrazloženje aktivnosti i projekata. U nastavku se navode izmjene po ovom Rebalansu u sklopu programa u Proračunu.

**Razdjel 002 Izvršna tijela**

**Glava 00201 Izvršna tijela**

**Program 1003 Političke stranke**

Rashodi za aktivnost A100001 :

Izvršeno je povećanje za 1 kvartal u iznosu u 600,00 eura za redovan rad političkih stranaka.

Tekući projekt T100001 Izbori i referendumi - izvršeno umanjenje te iznos sveden na stvarnu realizaciju.

Promijenjen izvor financiranja.

**Program 1004 Mjesni odbori**

Tekući projekt T1000001 Izbori :

Rashodi za Aktivnost A100001: izvršeno umanjenje za 9.241,00 eura jer ove godine mjesnih izbora nema.

**Program 2001 Općinski načelnik**

Troškovi redovnog rada:

Izvršena je također i korekcija na poziciji Usluge promidžbe putem medija u iznosu od 42.500,00 eura.

Uvrštena su dodatna sredstva za projekt zajedničke turističke promidžbe u organizaciji Plitvičkih dolina.

Na ostalim uslugama uvršteno je dodatnih 2.000,00 eura za konzultantske usluge.

Za aktivnost A10004 Proračunska zaliha- uvršteno je dodatnih 5.000,00 eura

**Razdjel 005 Jedinstveni upravni odjel**

**Glava 00501 Jedinstveni upravni odjel**

**Program 5001 Javna uprava i administracija**

Za aktivnost A100002 – Troškovi redovnog rada

Izvršeno je ukupno umanjenje po pozicijama u iznosu od 9.991,00 eura za najam led lampi kojima je istekao najam te su postale vlasništvo Općine, održavanje prijevoznih sredstava te računalne usluge redovnog održavanja.

Izvršeno je i povećanje u iznosu od 600,00 eura za održavanje opreme i uređaja te za javnobilježničke usluge.

**Program 5003 Razvoj sporta i rekreacije**

Aktivnost A100001

Poticanje razvoja sporta i rekreacije : uvršteno dodatnih 1.080.00 eura za RK Drenak.

Kapitalni projekt K100001 : Biciklistička staza Speleon - Lipovača - uvršteno novih 2.969,00 za projektnu dokumentaciju te napravljena preraspodjela sa izvorima financiranja za projekt.

**Program 5004 Socijalna i humanitarna skrb**

Aktivnost A100001 - Socijalni program Obitelj i djeca - uvršteno dodatnih 6.000,00 eura za opremu za novorođenčad.

**Program 5005 Razvoj civilnog društva**

Aktivnost A100001 Donacije udrugama i religijskim zajednicama - Tekuće donacije Udruga mladih izvršeno je umanjenje za cijeli iznos jer je udruga prestala s radom te je za donaciju za župu Rakovica uvršteno dodatnih 2.000,00 za popravak zvonika.

Financiranje javnih potreba civilnog društva- pozicija svedena na 0,00.

**Program 5008 Predškolski odgoj i obrazovanje**

Aktivnost A100001 Rad predškolskog odgoja i obrazovanja - uvršteno dodatnih 6.178,75 zbog povećanja ekonomske cijene vrtića.

**Program 5010 Razvoj turizma**

Aktivnost A100001 Poticanje razvoja turizma tekućim donacijama - umanjena pozicija za tekuće donacije za rashode razvoja događaja u destinaciji TZ-u u iznosu od 23.500,00 eura.

**Program 5012 Promicanje i razvoj kulture**

Aktivnost A10002 Organizacija manifestacija i obilježavanje obljetnica - umanjene pozicije te svedene na stvarnu realizaciju.

**Program 5013 Razvoj i upravljanje sustavom vodoopskrbe , odvodnje i zaštite voda**

Aktivnost A100002 Aglomeracija Plitvička jezera : umanjene pozicije te svedene na 0,00 do početka radova u ukupnom iznosu 19.500,00 eura.

**Program 5015 Održavanje komunalne infrastrukture**

Obuhvaća rashode za Aktivnosti:

A1000005 Održavanje javne rasvjete:

Pozicija - najam Led lampi javne rasvjete umanjena za 4.800,00 eura jer je najam plaćen u cijelosti.

**Program 5016 Ostale potrebe komunalnog gospodarstva**

Za Kapitalni projekt Biorazgradiva jama -- umanjena pozicija te svedena na 0,00 jer će Vatrogasci sami financirati trošak biorazgradive jame.

**Program 5017 Prostorno uređenje i unaprjeđenje stanovanja**

Obuhvaća rashode za Kapitalni projekt K100002

Prostorni plan uređenja – izrada/izmjene i dopune : Izvršena je korekcija u vidu povećanja na poziciji Prostorni plan uređenja, izrada/izmjene i dopune u ukupnom iznosu za 12.000,00 eura.

**Program 5019 Razvoj i sigurnost prometa**

Obuhvaća rashode za Kapitalne projekte – Nerazvrstane ceste: Izgradnja nogostupa te Sanacija kolnika Lipovača Sadilovac, izvršila se promjena u vidu smanjenja pojedinih pozicija te je uvrštena nova pozicija za sanaciju kolnika Lipovača Sadilovac u iznosu od 398.757,50 eura .

Tekući projekt T100001 - Sigurnost u prometu - uvršteno dodatnih 7.200,00 za odbojnike i prometne znakove.

**Program 5020 Upravljanje imovinom**

Kapitalni projekt K100008 Javna rasvjeta - uvršteno novih 20.750,00 za energetski pregled javne rasvjete te izradu projekta električnih instalacija javne rasvjete.

Kapitalni projekt K100019 – Projekt dogradnje dječjeg vrtića

Izvršene su promjene u iznosima koji odgovaraju realnoj procjeni troškova. Ukupne promjene iznose 511.125,00 eura.