

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKO VIJEĆE

KLASA: 024-08/25-01/03

URBROJ: 2133-16-3-25-3

Rakovica, 10. srpnja 2025.

Na temelju članka 8. Statuta Općine Rakovica (''Službeni glasnik Općine Rakovica'', broj 11/20 - godina izdavanja VI, 11/21 - godina izdavanja VII, 12/21 - godina izdavanja VII, 7/22 - godina izdavanja VIII i 3/23), a na prijedlog Odbora za obilježavanje Dana Općine Rakovica i ostalih manifestacija, Općinsko vijeće Općine Rakovica na svojoj 2. sjednici održanoj dana 10. srpnja 2025. godine donijelo je

**ODLUKU**

**o dodjeli javnih priznanja**

**Članak 1.**

Općinsko vijeće Općine Rakovica povodom Dana Općine 05. kolovoza 2025. godine dodjeljuje općinska priznanja istaknutim pojedincima za izniman doprinos razvoju i promicanju ugleda Općine te za poseban doprinos društvenoj zajednici.

**Članak 2.**

Javno priznanje za životno djelo dodjeljuje se:

1. FRANJI FRANJKOVIĆU - za izniman doprinos razvoju Općine kroz sedam uzastopnih načelničkih mandata, čime je trajno oblikovao politički, gospodarski i društveni razvoj Općine
2. MILANU HODAKU - za dugogodišnji predani rad i doprinos društvenom, kulturnom i javnom životu Općine
3. JURI VIDOŠU – za izuzetni doprinos vatrogastvu te predanost radu u očuvanju sigurnosti Općine kroz mnoge godine službe i volontiranja

**Članak 3.**

Javno priznanje dodjeljuje se:

1. ZVONKU VUKOVIĆU - za izniman doprinos u obrani Republike Hrvatske i oslobađanje Općine Rakovica u Domovinskom ratu
2. DANIJELI HERAK - za doprinos demografskoj obnovi Općine Rakovica zbog odgoja petero djece čime je doprinijela očuvanju i jačanju demografske strukture zajednice

**Članak 4.**

Javna priznanja iz članka 2. i 3. ove Odluke uručit će se dana 01.08.2025. godine na Svečanoj sjednici Općinskog vijeća Općine Rakovica.

**Članak 5.**

Ova Odluka stupa na snagu osmi dan od dana objave u ''Službenom glasniku Općine Rakovica''.

PREDSJEDNIK OPĆINSKOG VIJEĆA

Zoran Luketić, bacc.oec.